Rossiya poytaxti Moskva shahri metropolitenida xavfsizlik choralarining kuchaytirilishi ilk natijalarni keltirdi – uch bekatda qo‘llarida portlovchi modda izlari bo‘lgan besh nafar yo‘lovchi ushlandi. Bu haqda Life xabar bermoqda Ma’lum bo‘lishicha, ushbu shaxslar tekshiruvlar paytida ushlangan hamda barchasi qirg‘izistonlik va qozog‘istonlik ekanligi aytilmoqda. - Maxsus qurilmalar ularning qo‘llari va kiyimlarida nitroglitserin va tetril zarrachalari izlarini topgan, - deya ma’lum qilishgan Rossiya IIVdan. – Bu moddalar qo‘lbola portlovchi qurilmalarni yaratishda foydalaniladi. Xabar qilinishicha, erkaklar "Taganskaya", "Kaxovskaya" va "Kolomenskaya" metro bekatlarida ushlangan. Ayni damda ularning qo‘llarida portlovchi modda izlari qayerdan paydo bo‘lgani aniqlashtirilmoqda.